ai4bharat/Pralekha huggingface dataset:
ప్రధాన మంత్రి కార్యాలయం
జల్గాఁవ్ ప్రమాదం బాధితుల కు ఆర్థిక సహాయాన్ని అందించడానికి ఆమోదం తెలిపిన ప్రధాన మంత్రి
మహారాష్ట్ర లోని జల్గాఁవ్ లో జరిగిన ట్రక్కు ప్రమాదం ఘటన లో మృతుల కు, గాయపడ్డ వారికి ఆర్థిక సహాయాన్ని అందించడానికి ప్రధాన మంత్రి శ్రీ నరేంద్ర మోదీ ఆమోదం తెలిపారు.
‘‘మహారాష్ట్ర లోని జల్గాఁవ్ లో జరిగిన ట్రక్కు ప్రమాదం ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల చొప్పున ఆర్థిక సహాయాన్ని ‘ప్రధాన మంత్రి జాతీయ సహాయ నిధి’ నుంచి అందించడానికి ప్రధాన మంత్రి శ్రీ నరేంద్ర మోదీ ఆమోదం తెలిపారు. ఈ ఘటన లో తీవ్రంగా గాయపడ్డ వారికి 50,000 రూపాయల వంతున ఇవ్వడం జరుగుతుంది’’ అని ప్రధాన మంత్రి కార్యాలయం  ఒక ట్వీట్ లో తెలిపింది.
ప్రధాన మంత్రి కార్యాలయం
విస్తృతమైన సమృద్ధి కి మరియు నవపారిశ్రామికత్వాన్ని ప్రోత్సహించడానికి గాను ‘8 సంవత్సరాల పాటు సంస్కరణ లు’అంశాన్ని శేర్ చేసిన ప్రధాన మంత్రి
గడచిన 8 ఏళ్ల లో ‘వ్యాపార నిర్వహణ ను సులభతరం గా మార్చే’ రంగం లో, ఇంకా విస్తృతమైన సమృద్ధి ని వ్యాప్తి చేయడానికి మరియు నవ పారిశ్రామికత్వాన్ని ప్రోత్సహించడానికి తీసుకు వచ్చిన సంస్కరణల వివరాల ను ప్రధాన మంత్రి శ్రీ నరేంద్ర మోదీ శేర్ చేశారు. ఆయన తన వెబ్ సైట్ మరియు నమో ఏప్  ల నుంచి ఒక మైగవ్  ట్వీట్ మాలిక ను, వ్యాసాల ను కూడా శేర్ చేశారు.
ప్రధాన మంత్రి ఒక ట్వీట్ లో -
‘‘ ప్రభుత్వం ‘సంస్కరించడం, పని ని చేసి చూపించడం మరియు పరివర్తన ను తీసుకు రావడం’ అనే సిద్ధాంతంతో ప్రేరణ ను పొంది భారత ప్రభుత్వం అనేక సంస్కరణల ను ప్రవేశపెట్టింది. ఆ సంస్కరణ లు ‘వ్యాపార నిర్వహణ పరంగా సౌలభ్యాన్ని’ పెంపొందింపచేశాయి. అదే కాలం లో, వృద్ధి ని మందగింపచేసిన అనేక కాలం చెల్లినటువంటి చట్టాల ను తీసివేయడమైంది. #8YearsOfReforms’’
‘‘విస్తృత సమృద్ధి ని మరియు నవ పారిశ్రామికత్వాన్ని ప్రోత్సహించడం కోసం విస్తారమైన సంస్కరణ లు. #8YearsOfReforms’’
అని పేర్కొన్నారు.
DS
(
రక్షణ మంత్రిత్వ శాఖ
గోవా విముక్తి దిన వజ్రోత్సవ వేడుకలలో పాల్గొన్న భారతీయ నావికా దళం
ప్రతి ఏడాదీ డిసెంబర్ 19న గోవా రాష్ట్రం విముక్తి దినోత్సవంగా జరుపుకుంటుంది. గోవా స్వాతంత్ర్యాన్ని సాధించి 60 సంవత్సరాలు అయిన సందర్భంగా, 19 డిసెంబర్ 2021న పానాజీలో వజ్రోత్సవ వేడుకలు నిర్వహించారు. ఈ సందర్భ జ్ఞాపకార్ధం గౌరవనీయ ప్రధానమంత్రి నరేంద్ర మోడీ ఆజాద్ మైదాన్లోని అమరవీరుల స్మారకచిహ్నం  పై పుష్పగుచ్ఛాన్ని ఉంచారు. ఈ సందర్భంగా త్రివిధ దళాలకు చెందిన 100మంది గార్డ్ ఆఫ్ ఆనర్ను చేస్తున్న సందర్భంగా వాద్యకారులు ది లాస్ట్ పోస్ట్ వాయించారు.
దీనితోపాటుగా, ప్రధానమంత్రి భారతీయ నావికాదళం, కోస్ట్గార్డ్, నావలతో పెరేడ్ ఆఫ్ సెయిల్స్ ను, అలాగే, పౌర ఏజెన్సీలు, భారతీయ నావికాదళపు విమానం ఫ్లైపాస్ట్ను మిరామర్ బీచ్ నుంచి తిలకించారు.
వైస్ అడ్మిరల్ అజేంద్ర బహదూర్ సింగ్, ఫ్లాగ్ కమాండింగ్- ఇన్-చీఫ్, వెస్టర్న్ నావల్ కమాండ్, రేర్ అడ్మిరల్ ఫిలిపోస్ జి పున్యుమూతిల్, ఫ్లాగ్ ఆఫీసర్ కమాండింగ్ గోవా ఏరియాల సమక్షంలో భారతీయ నావికాదళం వజ్రోత్సవ కార్యక్రమాలను సమన్వయపరిచింది.
ప్రధాన మంత్రి కార్యాలయం
ఏప్రిల్ 28వ తేదీన అస్సాంలో పర్యటించనున్న - ప్రధానమంత్రి
దిఫు వద్ద 'శాంతి, ఐక్యత, అభివృద్ధి ర్యాలీ' లో ప్రసంగించనున్న - ప్రధానమంత్రి
కర్బీ అంగ్లాంగ్ లో 500 కోట్ల రూపాయల కంటే ఎక్కువ విలువైన విద్యా రంగ కార్యక్రమాలకు శంకుస్థాపన చేయనున్న - ప్రధానమంత్రి
అస్సాం అంతటా ఏడు క్యాన్సర్ ఆసుపత్రులను జాతికి అంకితం చేసి, మరో ఏడు కొత్త క్యాన్సర్ ఆసుపత్రులకు శంకుస్థాపన చేయనున్న - ప్రధానమంత్రి
అస్సాంలో దాదాపు 1150 కోట్ల రూపాయల వ్యయంతో అభివృద్ధి చేస్తున్న 2,950 కంటే ఎక్కువ అమృత్ సరోవర్ ప్రాజెక్టులకు శంకుస్థాపన చేయనున్న - ప్రధాన మంత్రి
ప్రధానమంత్రి శ్రీ నరేంద్ర మోదీ, 2022 ఏప్రిల్, 28వ తేదీన అస్సాంలో పర్యటించనున్నారు. ఉదయం 11:00 గంటలకు కర్బీ అంగ్లాంగ్ జిల్లాలోని డిఫు వద్ద 'శాంతి, ఐక్యత, అభివృద్ధి ర్యాలీ' లో ప్రధానమంత్రి ప్రసంగిస్తారు. ఈ కార్యక్రమంలో భాగంగా విద్యా రంగానికి సంబంధించిన పలు ప్రాజెక్టులకు ఆయన శంకుస్థాపన చేయనున్నారు. ఆ తర్వాత, మధ్యాహ్నం ఒంటిగంటా 45 నిముషాలకు, ప్రధాన మంత్రి దిబ్రూగఢ్ లోని అస్సాం మెడికల్ కాలేజీ చేరుకుని, దిబ్రూగఢ్ క్యాన్సర్ ఆసుపత్రిని జాతికి అంకితం చేస్తారు. అనంతరం, మధ్యాహ్నం 3 గంటలకు డిబ్రూఘర్ లోని ఖనికర్ మైదానంలో జరిగే బహిరంగ సభ లో పాల్గొంటారు. అక్కడ, ఆయన, ఆరు క్యాన్సర్ ఆసుపత్రులను దేశానికి అంకితం చేయడంతో పాటు, మరో ఏడు కొత్త క్యాన్సర్ ఆసుపత్రులకు శంకుస్థాపన చేస్తారు.
దిఫు, కర్బీ అంగ్లాంగ్ వద్ద ప్రధానమంత్రి
భారత ప్రభుత్వం, అస్సాం ప్రభుత్వం ఆరు కర్బీ మిలిటెంట్ సంస్థలతో ఇటీవలి అవగాహన ఒప్పందం  పై సంతకం చేయడంతో ఈ ప్రాంతం యొక్క శాంతి, అభివృద్ధి పట్ల ప్రధానమంత్రి తిరుగులేని నిబద్ధత ఉదహరించబడింది. ఈ అవగాహన ఒప్పందం ఈ ప్రాంతంలో శాంతి యుగానికి నాంది పలికింది. ‘శాంతి, ఐక్యత, అభివృద్ధి ర్యాలీ’ లో ప్రధానమంత్రి ప్రసంగం మొత్తం ప్రాంతంలో శాంతి కార్యక్రమాలకు పెద్ద ఊపును అందిస్తుంది.
పశువైద్య కళాశాల , డిగ్రీ కళాశాల , వ్యవసాయ కళాశాల  లకు కూడా ప్రధానమంత్రి శంకుస్థాపన చేస్తారు. 500 కోట్ల రూపాయల కంటే ఎక్కువ విలువైన ఈ ప్రాజెక్టులు ఈ ప్రాంతంలో నైపుణ్యం, ఉపాధికి కొత్త అవకాశాలను తెస్తాయి.
ఈ కార్యక్రమంలో ప్రధాన మంత్రి 2,950 కి పైగా అమృత్ సరోవర్ ప్రాజెక్టులకు శంకుస్థాపన చేస్తారు. దాదాపు 1,150 కోట్ల రూపాయలతో ఈ అమృత్ సరోవర్లను రాష్ట్రం అభివృద్ధి చేయనుంది.
దిబ్రూఘర్ వద్ద ప్రధానమంత్రి
అస్సాం ప్రభుత్వం, టాటా ట్రస్ట్ ల సంయుక్త ఆధ్వర్యంలో, రాష్ట్రవ్యాప్తంగా 17 క్యాన్సర్ కేర్ ఆసుపత్రులతో దక్షిణాసియాలో అతిపెద్ద సరసమైన క్యాన్సర్ కేర్ నెట్వర్క్ ను నిర్మించే ప్రాజెక్ట్ ను అస్సాం క్యాన్సర్ కేర్ ఫౌండేషన్ అమలు చేస్తోంది. ఈ ప్రాజెక్టు మొదటి దశ కింద చేపట్టిన 10 ఆసుపత్రులలో, ఏడు ఆసుపత్రుల నిర్మాణం పూర్తికాగా, మూడు ఆసుపత్రుల నిర్మాణం వివిధ స్థాయిలలో ఉంది. ఈ ప్రాజెక్టు రెండవ దశ కింద మరో ఏడు కొత్త క్యాన్సర్ ఆసుపత్రుల నిర్మాణం చేపట్టనున్నారు.
ప్రాజెక్టు 1వ దశ కింద పూర్తి చేసిన ఏడు క్యాన్సర్ ఆసుపత్రులను ప్రధానమంత్రి జాతికి అంకితం చేస్తారు. ప్రాజెక్టు 1వ దశ కింద పూర్తి చేసిన ఏడు క్యాన్సర్ ఆసుపత్రులను ప్రధానమంత్రి జాతికి అంకితం చేస్తారు. ధుబ్రి, నల్బరీ, గోల్ పరా, నాగావ్, శివసాగర్, టిన్సుకియా మరియు గోలాఘాట్లలో ప్రాజెక్టు 2వ దశ కింద నిర్మించనున్న ఏడు కొత్త క్యాన్సర్ ఆసుపత్రులకు కూడా ప్రధానమంత్రి శంకుస్థాపన చేస్తారు.
(
సాంస్కృతిక మంత్రిత్వ శాఖ
రాజమాత విజయరాజే సింధియా గౌరవార్ధం రూ.100 స్మారక నాణేన్ని వర్చువల్ కార్యక్రమం ద్వారా సోమవారం విడుదల చేయనున్న ప్రధాని
ప్రధాని శ్రీ నరేంద్ర మోదీ, రాజమాత విజయరాజే సింధియా గౌరవార్ధం రూ.100 స్మారక నాణేన్ని వర్చువల్ కార్యక్రమం ద్వారా సోమవారం విడుదల చేయనున్నారు. గ్వాలియర్ రాజమాతగా విజయరాజే సింధియా ప్రసిద్ధులు. ఆమె జయంతి సందర్భంగా నాణెం విడుదల చేయనున్నారు. ఈ నాణేన్ని కేంద్ర ఆర్థిక శాఖ ముద్రించింది. రాజమాత సింధియా కుటుంబ సభ్యులు, దేశవ్యాప్తంగా వివిధ ప్రాంతాల నుంచి ప్రముఖులు, వర్చువల్ వేదిక ద్వారా నాణెం విడుదల కార్యక్రమంలో పాల్గొంటారు.
(
రక్షణ మంత్రిత్వ శాఖ
యాస్ తుపాను ప్రభావాన్ని తగ్గించేందుకు త్రివిధ దళాల చర్యలు
యాస్ తుపాను ఈ నెల 26న తూర్పు తీరాన్ని తాకుతుందన్న అంచనాల నేపథ్యంలో, వైపరీత్య ప్రభావాన్ని తగ్గించేందుకు సాయుధ దళాలు చర్యలు ప్రారంభించాయి. ఆదివారం నాటికి, 950 మంది 'జాతీయ విపత్తు ప్రతిస్పందన దళం'  సిబ్బందిని, 70 టన్నుల సామగ్రిని జామ్నగర్, వారణాసి, పట్నా, అరక్కోణం నుంచి కోల్కతా, భువనేశ్వర్, పోర్ట్ బ్లెయిర్కు 15 రవాణా విమానాల ద్వారా వాయుసేన చేరవేసింది. అత్యవసరమైతే రంగంలోకి దిగడానికి 16 రవాణా విమానాలు, 26 హెలికాప్టర్లను సిద్ధంగా ఉంచింది. 'మానవత సాయం, విపత్తు ఉపశమనం' , పశ్చిమ తీరంలోని సహాయ ఆపరేషన్ల నుంచి 10 హెచ్ఏడీఆర్ పల్లెట్లను భువనేశ్వర్, కోల్కతాకు నౌకాదళం తరలించగా, పోర్ట్ బ్లెయిర్లో మరో ఐదింటిని సిద్ధంగా ఉంచారు. తూర్పు, అండమాన్ & నికోబార్ నౌకాదళాలకు చెందిన ఎనిమిది నౌకలు హెచ్ఏడీఆర్ సిబ్బందితో కలిసి పనిచేస్తున్నాయి. తుపాను ప్రభావిత ప్రాంతాల ప్రజలకు ఇవి సాయాన్ని అందిస్తాయి. అవసరమైన వెంటనే రంగంలోకి దిగి, ప్రభుత్వ యంత్రాంగాలకు సాయం చేయడానికి కోల్కతా, భువనేశ్వర్, చిలికాలో నాలుగు గజ ఈతగాళ్ల బృందాలు, 10 వరద సహాయ బృందాలను సిద్ధంగా ఉంచారు.
ఎలాంటి పరిస్థితినైనా ఎదుర్కొనేందుకు ఏడు వరద సహాయ బృందాలు, రెండు గజ ఈతగాళ్ల బృందాలను అండమాన్ & నికోబార్ దీవుల్లోని వివిధ ప్రాంతాల్లో ఇప్పటికే మోహరించారు. గాలింపు, సహాయ చర్యలు చేపట్టేందుకు విశాఖపట్నం, పోర్ట్ బ్లెయిర్లో ఒక నౌకాదళ విమానం, హెలికాప్టర్లను సిద్ధంగా ఉంచారు. ఆయా రాష్ట్ర ప్రభుత్వాల అవసరాల మేరకు రంగంలోకి దిగేందుకు సైన్యానికి చెందిన 8 వరద సహాయ బృందాలు, 3 ఇంజినీర్ టాస్క్ఫోర్సులను అప్రమత్తం చేశారు. ప్రభావిత రాష్ట్ర ప్రభుత్వాలతో త్రివిధ దళాలు ఎప్పటికప్పుడు మాట్లాడుతున్నాయి. కొవిడ్ చికిత్సకు కావలసిన ఆక్సిజన్, ఔషధాలను ఎలాంటి ఇబ్బంది లేకుండా ఆసుపత్రులకు అందజేయడానికి రహదారి, రైలు మార్గాలను సంరక్షించాల్సిన అవసరం గురించి త్రివిధ దళాలకు తెలుసు. యాస్ తుపాను ప్రభావాన్ని సాధ్యమైనంత తగ్గించేందుకు, తోటి భారతీయుల ప్రాణాలను కాపాడేందుకు, వారికి సాయం చేసేందుకు సాయుధ దళాలు సిద్ధంగా ఉన్నాయి.
రసాయనాలు, ఎరువుల మంత్రిత్వ శాఖ
రబీ 2022-23 తోపాటు ఖరీఫ్ 2023  సీజన్లలో ఫాస్ఫేట్.. పొటాష్ ఎరువులపై పోషకాధారిత సబ్సిడీ  శాతం సవరణకు మంత్రిమండలి ఆమోదం
రైతులకు రాయితీతో సరసమైన.. హేతుబద్ధ ధరతో ఎరువుల లభ్యతపై నిర్ణయం
గౌరవనీయ ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఇవాళ రబీ 2022-23  కాలంతోపాటు ఖరీఫ్ 2023  కాలానికిగాను పోషకాధారిత ఎరువులు నైట్రోజెన్ , ఫాస్ఫరస్ , పొటాష్ , సల్ఫర్ పై పోషకాధారిత సబ్సిడీ  శాతం సవరణకు నిర్ణయించింది. ఈ మేరకు కేంద్ర ఎరువుల శాఖ పంపిన ప్రతిపాదనపై ఆమోదముద్ర వేసింది.
దేశంలో ఫాస్ఫేట్, పొటాష్ ఎరువులపై పోషకాధారిత సబ్సిడీ పథకం  01.04.2010 నుంచి అమలులో ఉంది. ఈ నేపథ్యంలో ప్రభుత్వం ప్రస్తుత రబీ 2022-23  కాలంతోపాటు ఖరీఫ్-2023  కాలానికిగాను పోషకాధార ఎరువులపై ‘ఎన్బిఎస్’ రాయితీ శాతం సవరణను ప్రభుత్వం ఆమోదించింది. తద్వారా దేశవ్యాప్తంగాగల రైతులకు 25 గ్రేడ్ల ఫాస్ఫేట్, పొటాష్ ఎరువులు రాయితీ ధరతో లభ్యమవుతాయి.
తదనుగుణంగా ఖరీఫ్-2023 సీజన్లో రైతుకు నాణ్యమైన, సబ్సిడీతో కూడిన పోషకాధార ఎరువుల సౌలభ్యం కల్పించే కర్తవ్యం నెరవేర్చడం కోసం ప్రభుత్వం రూ.38,000 కోట్లు వెచ్చించనుంది.
మంత్రిమండలి నిర్ణయంతో ఖరీఫ్ సీజన్లో రైతులకు రాయితీతో సరసమైన, హేతుబద్ధ ధరతో ‘డిఎపి’, ‘పి అండ్ కె' ఎరువులు లభ్యమవుతాయి. దీంతోపాటు ‘పి అండ్ కె’ ఎరువులపై సబ్సిడీ హేతుబద్ధీకరణ లక్ష్యం కూడా నెరవేరుతుంది.
ప్రధాన మంత్రి కార్యాలయం
అధ్యక్షుడు పుతిన్తో ప్రధాని నరేంద్ర మోదీ సంభాషణ
ద్వైపాక్షిక.. ప్రాంతీయ.. అంతర్జాతీయ అంశాలపై అధినేతల చర్చ
చర్చలు.. దౌత్యంపై తన పిలుపున పునరుద్ఘాటించిన ప్రధాని
రష్యా ఫెడరేషన్ అధ్యక్షుడు మాననీయ వ్లాదిమిర్ పుతిన్తో ప్రధాని నరేంద్ర మోదీ ఇవాళ ఫోన్ ద్వారా సంభాషించారు. ఈ సందర్భంగా వారు ద్వైపాక్షిక సహకారంలో ప్రగతిపై సమీక్షించారు. దీంతోపాటు పరస్పర ప్రయోజనంగల ప్రాంతీయ, అంతర్జాతీయ అంశాలపై అభిప్రాయాలను పంచుకున్నారు. రష్యాలో ఇటీవలి పరిణామాల గురించి అధ్యక్షుడు పుతిన్ ప్రధానమంత్రికి వివరించారు.
ఉక్రెయిన్లో పరిస్థితిపై చర్చించిన సమయంలో చర్చలు, దౌత్యం ద్వారా సమస్య పరిష్కారంపై భారత్ వైఖరిని ప్రధాని పునరుద్ఘాటించారు. రెండు దేశాల మధ్య ప్రత్యేక, విశిష్ట వ్యూహాత్మక భాగస్వామ్యాన్ని మరింత బలోపేతం చేసే కృషిని, తదనుగుణంగా పరస్పర సంభాషణను కొనసాగించాలని వారిద్దరూ నిర్ణయించారు.
(
ప్రధాన మంత్రి కార్యాలయం
సాధువు, కవి శ్రీ కనక దాస మరియు మహర్షి వాల్మీకి గారు ల విగ్రహాల కు బెంగళూరు లోని విధాన సౌధ సమీపం లో పుష్పాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న బెంగళూరు లోని విధాన సౌధ ఆవరణ లో సాధువు, కవి శ్రీ కనక దాస మరియు మహర్షి వాల్మీకి ల యొక్క విగ్రహాల కు పుష్పాంజలి ని సమర్పించారు.
శ్రీ కనక దాస కు శ్రద్ధాంజలి ఘటించిన అనంతరం ప్రధాన మంత్రి ఒక ట్వీట్ లో -
‘‘మంగళప్రదం అయినటువంటి శ్రీ కనక దాస జయంతి ఈ రోజే. బెంగళూరు లో శ్రీ కనక దాస కు శ్రద్ధాంజలి ని సమర్పించాను. భక్తి మార్గాన్ని చూపినందుకు, కన్నడ సాహిత్యాన్ని సమృద్ధం చేసినందుకు, ఇంకా సామాజిక ఏకత సందేశాన్ని ఇచ్చినందుకు గాను ఆయన కు మనం సదా కృతజ్ఞులమై ఉంటాం.’’ అని పేర్కొన్నారు.
The Prime Minister also tweeted about paying tributes to Maharshi Valmiki.
PM Modi was accompanied by the Chief Minister of Karnataka, Shri Basavaraj Bommai and the Governor of Karnataka, Shri Thawar Chand Gehlot among others.
PIB Headquarters
అంబేద్కర్ వర్ధంతి సందర్భంగా ఆర్ఒబి ఆధ్వర్యం లో ఛాయాచిత్ర ప్రదర్శన
డా.బి.ఆర్ అంబేద్కర్ వర్ధంతి సందర్భం గా సమాచార- ప్రసార మంత్రిత్వ శాఖ లోని రీజనల్ అవుట్ రీచ్ బ్యూరో, హైదరాబాద్ ఈ రోజున కేంద్ర ప్రభుత్వ కార్యాలయ సముదాయం, కవాడిగూడ లో అంబేద్కర్ జీవితానికి సంబంధించిన ఛాయాచిత్ర ప్రదర్శన ను ఏర్పాటు చేసింది.
సమాచార- ప్రసార మంత్రిత్వ శాఖ లో భాగమైన పత్రికా సమాచార కార్యాలయం , హైదరాబాద్ డైరెక్టర్ జనరల్ శ్రీ ఎస్. వెంకటేశ్వర్ ఛాయాచిత్ర ప్రదర్శన ను ప్రారంభించారు. డా. బి.ఆర్ అంబేద్కర్ అందించిన సేవలను ఆయన 63 వ వర్ధంతి సందర్భంగా గుర్తు చేసుకొన్నారు.
ఎగ్జిబిషన్ లో అంబేద్కర్ కు చెందిన అరుదైన నలుపు- తెలుపు ఛాయాచిత్రాలు ఉంచారు. ఈ కార్యక్రమంలో పిఐబి డిప్యూటీ డైరెక్టర్ శ్రీ పి. రత్నాకర్, ఆర్ఒబి అసిస్టెంట్ డైరెక్టర్ డాక్టర్ మానస్ కృష్ణకాంత్ తో పాటు ఆర్ఒబి అధికారులు హాజరయ్యారు.
రక్షణ మంత్రిత్వ శాఖ
రానున్న దశాబ్ద కాలానికి సంబంధించి కార్యాచరణ సంసిద్ధతను సమీక్షించి, రోడ్మ్యాప్పై చర్చించిన ఐఏఎఫ్
భారతీయ వాయు సేన  మూడు రోజుల ఎయిర్ ఫోర్స్ కమాండర్స్ కాన్ఫరెన్స్  ముగిసింది. దేశ భద్రతా రంగంలో ఎదురవుతున్న తాజా సవాళ్లను ఎదుర్కోవటానికి కార్యాచరణ సంసిద్ధతలు మరియు వ్యూహాలపై వరుస చర్చలు సమీక్షల తరువాత ఈ సమావేశం ముగిసింది. ప్రస్తుత పరిస్థితులపైన చర్చించారు మరియు తరువాత వచ్చే దశాబ్దకాలానికి ఐఏఎఫ్ యొక్క పరివర్తన రోడ్మ్యాప్ను సమగ్రంగా సమీక్షించారు. చీఫ్ ఆఫ్ డిఫెన్స్ స్టాఫ్ , జనరల్ బిపిన్ రావత్, చీఫ్ ఆఫ్ నావల్ స్టాఫ్  అడ్మిరల్ కరంబీర్ సింగ్ మరియు చీఫ్ ఆర్మీ స్టాఫ్  జనరల్ ఎం.ఎం. నారావణే ఈ సమావేశంలో ప్రసంగించారు. వైమానిక దళం ప్రధాన కార్యాలయంలో పలువురు
కమాండర్లతో పాటు ప్రిన్సిపాల్ స్టాఫ్ ఆఫీసర్లతో సంభాషించారు. ఉమ్మడి మరియు ఇంటిగ్రేటెడ్ వార్ ఫైటింగ్ విషయాలపై వారితో చర్చించారు. వైమానిక దళంలోని అన్ని కమాండ్లు, విభాగాల స్థితిగతులు, సమస్యలను చీఫ్ ఆఫ్ ది ఎయిర్ స్టాఫ్  సమీక్షించారు. సీఏఎస్ తన ముగింపు ప్రసంగం చేస్తూ
విజన్ 2030ని వ్యక్తీకరించారు. రాబోయే దశాబ్ద కాలంలో ఐఏఎఫ్ పరివర్తనకు మైలురాళ్లను ఇందులో వెల్లడించారు. వేగంగా మారుతున్న ప్రస్తుత ప్రపంచంలో ఎదురవుతున్న భద్రతా సవాళ్ల స్వభావాన్ని గుర్తించడం చాలా ముఖ్యం అని ఆయన పేర్కొన్నారు. వీటికి తగ్గట్టు వేగంగా సామర్థ్యాల్ని పెంపొందించుకోవడం, అన్ని ఆస్తుల సేవా సామర్థ్యం పెంచుకోవడం మరియు తక్కువ కాల వ్యవధిలో కొత్త టెక్నాలజీలను సమర్థవంతంగా ఏకీకృతం చేసే దిశగా అంకితభావంతో పనిచేయడాన్ని ఆయన ఈ సందర్భంగా నొక్కి చెప్పారు. స్థిరమైన సామర్ధ్యం కోసం ఐఏఎఫ్ దీర్ఘకాలిక లక్ష్యాలు సముచిత సాంకేతిక పరిజ్ఞానాల సముపార్జన మరియు ఉపాధిని మరియు దేశీయ వేదికలు మరియు ఆయుధాల అభివృద్ధి తప్పనిసరి అని ఆయన పునరుద్ఘాటించారు. మానవ వనరులు ఐఏఎఫ్ యొక్క అత్యంత విలువైన ఆస్తి కాబట్టి, నియామకం, శిక్షణ మరియు ప్రేరణ వ్యూహాలు మారుతున్న కాలానికి అనుగుణంగా ఉండాలి అని చీఫ్ పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మరో చరిత్రాత్మక సాధన: 146 రోజుల తరువాత
చికిత్సలో ఉన్నవారి సంఖ్య 3.63 లక్షలకు తగ్గుదల
రోజువారీ కొత్త కేసుల సంఖ్య 30 వేలకు లోపే
భారతదేశంలో మొత్తం చికిత్సలో ఉన్నవారి సంఖ్య గణనీయంగా పడిపోతూ ఉంది. ప్రస్తుతం సుమారు 3.63 లక్షలకు దగ్గర్లో 3,63,749 గా నమోదైంది. ఇది 146 రోజుల తరువాత ఇంత తక్కువ స్థాయికి చేరింది. 2020 జులై 18న చికిత్సలో ఉన్నవారి సంఖ్య 3,58,692 గా నమోదైంది. దేశంలో చికిత్సలో ఉన్నవారి సంఖ్య స్థిరంగా తగ్గుతూ వస్తోంది. భారత్ లో ఇప్పుడు ఇంకా చికిత్సలో ఉన్నవారు దేశంలో ఇప్పటిదాకా నమోదైన మొత్తం పాజిటివ్ కేసులలో 3.71% మాత్రమే. గత 24 గంటలలో 37,528 మంది కోలుకొని డిశ్చార్జ్ అయ్యారు. దీనివల్ల మొత్తం చికిత్సలో ఉన్నవారి సంఖ్య 8,544 మేరకు తగ్గింది.
భారతదేశంలో రోజువారీ కొత్త కేసులు 30,000 లోపు ఉంటున్నాయి. గడిచిన 24 గంటలలో కొత్త కేసులు 29,398 నమోదయ్యాయి.
ఇప్పటివరకు కోవిడ్ బారి నుంచి కోలుకున్నవారి సంఖ్య 93 లక్షలకు దగ్గరవుతూ 92,90,834 గా తేలింది. కోలుకున్నవారికి, ఇంకా చికిత్సలో ఉన్నవారికి మధ్య తేడా క్రమంగా పెరుగుతూ ప్రస్తుతం అది 89 లక్షలు దాటి 89,27,085కు చేరింది. కొత్తగా వస్తున్న కేసులకు, కొత్తగా నమోదైన కోలుకున్నవారికి మధ్య తేడా క్రమంగా పెరుగుతూ ఉండటంతో కోలుకున్నవారి శాతం మెరుగుపడుతూ నేడు 94.84% అయింది.
కొత్తగా కోలుకున్నవారిలో 79.90% మంది కేవలం 10 రాష్ట్రాలు, కేంద్ర పాలిత ప్రాంతాల్లో కేంద్రీకృతమైనట్టు తేలింది. కర్నాటకలో అత్యధికంగా ఒక్క రోజులో 5,076 మంది కోలుకోగా మహారాష్ట్రలో 5,068 మంది, కేరళలో 4,847 మంది కోలుకున్నట్టు లెక్కలు చెబుతున్నాయి.
గత వారం రోజులలో సగటున రోజువారీ కోలుకున్నవారి సంఖ్యను ఈ చిత్రపటం చూపుతోంది. సగటున రోజుకు మహారాష్ట్రలో అత్యధికంగా 6,703 మంది కోలుకోగా, ఆతరువాత స్థానాల్లో కేరళ  ఉన్నాయి.
కొత్తగా నమోదైన పాజిటివ్ కేసులలో 72.39% మంది 10 రాష్టాలు, కేంద్ర పాలిత ప్రాంతాలకు చెందినవారే ఉన్నారు. కేరళలో అత్యధికంగా 4,470 కొత్త కేసులు రాగా మహారాష్ట్రలో 3,824 కేసులు నమోదయ్యాయి..
గడిచిన 24 గంటలలో 414 మరణాలు నమోదయ్యాయి. అందులో 79.95% మరణాలు పది రాష్ట్రాలు, కేంద్ర పాలిత ప్రాంతాల్లోనే కేంద్రీకృతమయ్యాయి. గరిష్ఠంగా మహారాష్ట్రలో 70 మంది చనిపోగా ఢిల్లీలో 61 మంది, పశ్చిమ బెంగాల్ లో 49 మంది చనిపోయారు.
ప్రధాన మంత్రి కార్యాలయం
నవ సంవత్సరం సందర్భం లో ప్రజల కుశుభాకాంక్షలు తెలిపిన ప్రధాన మంత్రి
మంగళప్రదమైనటువంటి నవ సంవత్సరాన్ని పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. విక్రమ్ సంవత్ 2079 ప్రతి ఒక్కరి జీవనం లో కొత్త ఉత్సాహాన్ని మరియు నూతన అభినివేశాన్ని తీసుకురావాలిగాక అని ఆయన అభిలషించారు.
ప్రధాన మంత్రి ఒక ట్వీట్ లో -
‘‘మీకందరికి ఇవే నవ సంవత్సర శుభకామన లు. విక్రమ్ సంవత్ 2079 అందరి జీవనం లో కొత్త ఉత్సాహాన్ని మరియు కొత్త అభినివేశాన్ని తీసుకురావాలిగాక.’’ అని పేర్కొన్నారు.DS/ST
రహదారి రవాణా, హైవేల మంత్రిత్వ శాఖ
“హైవేలు, రవాణా, లాజిస్టిక్స్లో పెట్టుబడి అవకాశాలు” అనే అంశంపై రేపు ముంబయిలో జరుగనున్న జాతీయ సదస్సుకు అధ్యక్షత వహించనున్న కేంద్ర మంత్రి శ్రీ నితిన్ గడ్కరీ
కేంద్ర రోడ్డు రవాణా, రహదారుల మంత్రి శ్రీ నితిన్ గడ్కరీ రేపు  ముంబయిలో జరుగనున్న “హైవేలు, ట్రాన్స్పోర్ట్ మరియు లాజిస్టిక్స్లో పెట్టుబడి అవకాశాలు” అనే జాతీయ సదస్సుకు అధ్యక్షత వహించనున్నారు. వివిధ కేంద్ర మరియు రాష్ట్ర ప్రభుత్వ మంత్రిత్వ శాఖలు, వాటి ఏజెన్సీలు మరియు ప్రైవేట్ రంగాల మధ్య సహకారం యొక్క ప్రాముఖ్యతను నొక్కి చెప్పడం ఈ సదస్సు లక్ష్యం. భారతదేశ లాజిస్టిక్స్ రంగానికి ప్రోత్సాహాన్ని అందించడానికి ప్రధానమంత్రి గతి శక్తి – జాతీయ మాస్టర్ ప్లాన్ అనుగుణంగా ఈ సదస్సును నిర్వహిస్తున్నారు. ఈ విషయంలో రోడ్డు రవాణా మరియు రహదారుల మంత్రిత్వ శాఖ హైవేలు, రవాణా మరియు లాజిస్టిక్స్లో పెట్టుబడి అవకాశాలకు ప్రాధాన్యతనివ్వాలని యోచిస్తోంది, ఇందుకు భారతమాల పరియోజన, అసెట్ మానిటైజేషన్, వెహికల్ స్క్రాపింగ్ పాలసీ అనే మూడు ప్రధాన ఇతివృత్తాలపై దృష్టి సారిస్తుంది. బహుళ మోడల్ లాజిస్టిక్స్ పార్కులు, ఇంటర్మోడల్ స్టేషన్లు, రోప్వేలు, ఆప్టికల్ ఫైబర్ కేబుల్ ఇన్ఫ్రాస్ట్రక్చర్ వంటి అనుబంధ మౌలిక సదుపాయాల ప్రాజెక్టుల అభివృద్ధితో పాటు సరుకు రవాణా, ప్రయాణీకుల రవాణా సామర్థ్యాన్ని మెరుగుపరచడంపై దృష్టి సారించే విధంగా జాతీయ రహదారిలను అభివృద్ధి చేయడానికి భారతమాల పరియోజన ఒక గొడుగు వంటి ప్రధానమైన కార్యక్రమం.
(పర్యావరణ ప్రాముఖ్యతకు పెద్దపీట..
ఆస్తుల నగదీకరణ చర్చల ద్వారా, ప్రభుత్వం 2025 ఆర్థిక సంవత్సరం నాటికి రూ.6 లక్షల కోట్ల ఆస్తులను నగదీకరించాలని లక్ష్యంగా పెట్టుకుంది. వెహికల్ స్క్రాపింగ్ పాలసీపై, రిజిస్టర్డ్ వెహికల్ స్క్రాపింగ్ ఫెసిలిటీస్ , ఆటోమేటెడ్ టెస్టింగ్ స్టేషన్లు  ఏర్పాటు చేయడానికి పెట్టుబడులను ఆకర్షించడం లక్ష్యంగా ఈ సదస్సులో చర్చలు జరుగనున్నాయి. ఇవి ఫిట్మెంట్ లేని కాలుష్య కారక వాహనాలను దశలవారీగా తొలగించడానికి బలమైన పర్యావరణ వ్యవస్థను రూపొందించడంలో ఇవి సహాయపడతాయి.
వివిధ ప్రధాన ప్రాజెక్టులపై కూడా చర్చ..
సదస్సులో భాగంగా జోజి-లా టన్నెల్, మల్టీ-మోడల్ లాజిస్టిక్స్ పార్కులు వంటి మార్క్యూ ప్రాజెక్ట్లను కూడా రోడ్డు రవాణా మరియు రహదారుల మంత్రిత్వ శాఖ ఈ సదస్సులో ప్రాధానంగా ప్రస్తావించి చర్చలు జరిపే అవకాశం ఉంది.
ఈ సదస్సులో సంభావ్య పెట్టుబడిదారులు, పరిశ్రమ నిపుణులు, సంబంధిత కేంద్ర మరియు రాష్ట్ర ప్రభుత్వ మంత్రిత్వ శాఖలు పాల్గొంటాయి. ఈ సమావేశాన్ని అన్ని కోవిడ్ ప్రోటోకాల్ నిబంధనల మేరకు నిర్వహించనున్నారు.
ఎంజేపీఎస్
మంత్రిమండలి
ఈశాన్య ప్రాంతానికి సమగ్ర టెలికమ్ అభివృద్ధి సంబంధిత ప్రణాళికలోభాగంగా అరుణాచల్ ప్రదేశ్లో, అసమ్ లో రెండు జిల్లాలలో మొబైల్ కవరేజీని అందించడంకోసం యూనివర్సల్ సర్వీస్ ఆబ్లిగేషన్ ఫండ్ స్కీమ్ కు ఆమోదం తెలిపిన మంత్రిమండలి
ఈశాన్య ప్రాంతంలో సమగ్ర టెలికమ్ అభివృద్ధి ప్రణాళిక  లో భాగం గా అరుణాచల్ ప్రదేశ్ లో, అసమ్ లో కర్బీ ఆంగ్ లోంగ్, దీమా హాసావో జిల్లాలలో మొబైల్ కవరేజీని అందించడానికి యూనివర్సల్ సర్వీస్ ఆబ్లిగేషన్ ఫండ్  పథకాన్ని అమలుచేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ పథకంలో 5 సంవత్సరాల పాటు నిర్వహణ ఖర్చులు సహా దాదాపుగా రూ. 2,029 కోట్ల అంచనా ఖర్చు తో మొబైల్ సౌకర్యం లేనటువంటి 2,374 గ్రామాలకు  మొబైల్ కవరేజీ ని అందుబాటులోకి తీసుకురావాలని సంకల్పించారు.
ఈ ప్రాజెక్టు కు యూనివర్సల్ సర్వీస్ ఆబ్లిగేషన్ ఫండ్ నుంచి ఆర్థిక సహాయాన్ని అందజేస్తారు. ఈ ప్రాజెక్టు ను 2022 డిసెంబర్ కల్లా పూర్తి చేయాలని లక్ష్యంగా పెట్టుకున్నారు.
మొబైల్ కవరేజీ పరిధిలో లేనటువంటి గ్రామాలలో 4-జి మొబైల్ సర్వీసుల అందజేతకు సంబంధించిన పనులను వర్తమాన యుఎస్ఒఎఫ్ ప్రక్రియ లో భాగంగా బహిరంగ స్పర్థాత్మక వేలం ద్వారా అప్పగించడం జరుగుతుంది.
అరుణాచల్ ప్రదేశ్లో , అసమ్ లోని ప్రస్తుతం మొబైల్ కవరేజీ అందుబాటులో లేని సుదూర ప్రాంతాలకు మొబైల్ సేవలను అందించడం వల్ల స్వయం సంవృద్ధికి తోడ్పడే డిజిటల్ కనెక్టివిటి వృద్ధి చెందడం, విద్యార్జనకు మార్గం సుగమం కావడం, సమాచార సేవల విస్తృతి, నైపుణ్యాల ఉన్నతీకరణ, విపత్తు వేళల్లో నిర్వహణ, ఇ- గవర్నెన్స్ కార్యక్రమాలకు ప్రోత్సాహం, ఇ-కామర్స్ సేవలకు అండదండలు, విద్యా సంస్థలకు కావలసిన మద్దతు లభించడం... వీటికి అదనంగా ఉద్యోగ అవకాశాలు అందిరావడానికి కూడాను సౌలభ్యం ఏర్పడుతుంది. అంతేకాక డిజిటల్ ఇండియా దార్శనికత ను సాకారం చేయడం, దేశీయ తయారీని ప్రోత్సహించడంతో పాటు ‘ఆత్మనిర్భర్ భారత్’ లక్ష్యాలను నెరవేర్చడంలోనూ ఇది సహాయకారి అవుతుంది.
బొగ్గు మంత్రిత్వ శాఖ
2021-22 సంవత్సరానికి ఎజెండా పత్రాన్ని ఖరారు చేసిన బొగ్గు మంత్రిత్వ శాఖ
ఎమర్జింగ్ టెక్నాలజీల నిరంతర వినియోగంపై ప్రత్యేక దృష్టి
2024 నాటికి ఒక బిలియన్ టన్నుల బొగ్గు ఉత్పత్తి లక్ష్యం
బొగ్గు మంత్రిత్వ శాఖ 2021-22 సంవత్సరానికి ఒక అజెండా పత్రాన్ని ఖరారు చేసింది. ఇది విస్తృతంగా నాలుగు రంగాలపై దృష్టి పెడుతుంది:
1. బొగ్గు రంగ సంస్కరణలు
2. బొగ్గు పరివర్తన మరియు నిలకడ
3. సంస్థ భవనం
4. ఫ్యూచరిస్టిక్ ఎజెండా.
తదుపరి సంవత్సరానికి ఒక ఎజెండా పత్రాన్ని ఒక సంకలనం రూపంలో తీసుకురావడం మరియు ప్రధానంగా దృష్టి కేంద్రీకరించాల్సిన ఆంశాలను క్రమం తప్పకుండా పర్యవేక్షించడం అలాగే ఏడాది పాటు నిర్వహించే కార్యక్రమాల వివరాలను సీనియర్ కార్యకర్తలందరికీ అందించడం ఇదే మొదటిసారి.
ఈ ఎజెండా పర్యవేక్షణ మరియు ఫ్రేమ్వర్క్ను సమీక్షించే విధంగా రూపొందించబడింది. మిడ్ కోర్సు ఆదేశాలు / అమరికల కోసం కార్యదర్శి  ఎజెండాను తరచూ సమీక్షించాలి.
గత కొన్ని సంవత్సరాలలో చేసిన ప్రధాన సంస్కరణల ద్వారా కవర్ చేయబడిన ప్రాంతాలు మరియు బొగ్గు సెక్టార్ ప్రస్తుత మరియు అభివృద్ధి చెందుతున్న సవాళ్లను కనుగొనడానికి మరియు వాటిని సమర్దవంతంగా ఎదుర్కోవడానికి దిశానిర్దేశం చేస్తాయి. అలాగే బొగ్గు రంగానికి చెందిన అభివృద్ధి చెందుతున్న సాంకేతికతలు మరియు వైవిధ్యీకరణ ఆంశాలతో ఇది సరిపోతుంది.
ఈ అజెండా 2024 నాటికి ఒక బిలియన్ టన్నుల ఉత్పత్తితో పాటు నిర్ణీత ఉత్పత్తి లక్ష్యాలను నిర్ధారించే ప్రధాన సామర్థ్యాన్ని దృష్టిలో పెట్టుకుని బొగ్గు రంగాన్ని కొత్త టెక్నాలజీలలోకి నడిపించే విధంగా దిశానిర్దేశం చేస్తుంది.
బొగ్గు రంగ సంస్కరణల్లో 2021-22 ఆర్థిక సంవత్సరానికి సంబంధించిన ప్రాజెక్టులు, జారియా మాస్టర్ ప్లాన్, నియంత్రణ సంస్కరణలు , బొగ్గు ప్రయోజనాలు, బొగ్గు గనుల్లో భద్రత, కోకింగ్ బొగ్గు వ్యూహం, మార్కెటింగ్ సంస్కరణలు, బొగ్గు ధర సంస్కరణలు, భూ సేకరణలో సంస్కరణలు, సౌర విద్యుత్ ప్రాజెక్టులు , బొగ్గు డిస్పాచ్ & స్టాకింగ్, పొరుగు దేశాలలో బొగ్గు ఎగుమతి మరియు వేలం ద్వారా కేటాయించిన గనుల బొగ్గు ఉత్పత్తిని పెంచడానికి అవసరమైన వ్యూహం వంటి ఆంశాలు ఉంటాయి.
అదే సమయంలో బొగ్గు ట్రాన్జిషన్ మరియు సుస్థిరత , డీ-కోల్డ్ ల్యాండ్ మోనటైజేషన్, డేటా మైనింగ్/డ్రోన్స్ మరియు సస్టైనబిలిటీ  లో ఆర్టిఫిషియల్ ఇంటెలిజెన్స్  వినియోగం వంటి సామాజిక అంశాల పరిధిలోకి వస్తుంది.
పై ఎజెండాలోని సంస్థ నిర్మాణ విభాగంలో కోల్ కంట్రోలర్ ఆర్గనైజేషన్ , కోల్ మైన్స్ ప్రావిడెంట్ ఫండ్ ఆర్గనైజేషన్ , కోల్ టెస్టింగ్ ల్యాబ్ను అప్గ్రేడ్ చేయడం మరియు నాణ్యత మరియు శిక్షణ కార్యక్రమాలను మెరుగుపరచడం వంటి సంస్కరణలు ఉన్నాయి.
ఫ్యూచరిస్టిక్ ఎజెండాలో బొగ్గు నుండి రసాయనం: సిన్ గ్యాస్, హైడ్రోజన్ గ్యాస్, ద్రవ ఇంధనాలు, రసాయనాలు మరియు ఎరువులు, సిఐఎల్- వ్యాపారాన్ని వైవిధ్యపరచడం మరియు సన్రైజ్ పరిశ్రమలలో విద్యుత్ ఛార్జింగ్ ప్యాడ్లు, ఈవిలు మొదలైన వాటిని అన్వేషించండి, మీడియా ప్రచారం మరియు సిఎస్ఆర్ కార్యకలాపాల పర్యవేక్షణ వంటి ఆంశాలు ఉన్నాయి.
అజెండా 2021-22 డాక్యుమెంట్ బొగ్గు మంత్రిత్వ శాఖ వెబ్సైట్లో అందుబాటులో ఉంది.
ఆరోగ్య, కుటుంబ సంక్షేమ మంత్రిత్వ శాఖ
125.75 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 73.67 లక్షలకు పైగా డోసులు నిర్వహణ
98.35 శాతానికి చేరిన రికవరీ రేటు
గత 24 గంటల్లో 9,216 కొత్త కేసులు నమోదు
దేశవ్యాప్త క్రియాశీల కేసుల సంఖ్య 99,976
వారపు పాజిటివిటీ రేటు  గత 18 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 73,67,230 డోసులతో కలిపి, 125.75 కోట్ల డోసులను  టీకా కార్యక్రమం అధిగమించింది. 1,30,65,773 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,84,113
|
|
రెండో డోసు
|
|
95,21,499
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,79,693
|
|
రెండో డోసు
|
|
1,65,40,678
|
|
18-44 ఏళ్ల వారు
|
|
మొదటి డోసు
|
|
46,28,14,781
|
|
రెండో డోసు
|
|
23,38,72,325
|
|
45-59 ఏళ్ల వారు
|
|
మొదటి డోసు
|
|
18,57,50,859
|
|
రెండో డోసు
|
|
12,33,19,876
|
|
60 ఏళ్లు పైబడినవారు
|
|
మొదటి డోసు
|
|
11,63,10,847
|
|
రెండో డోసు
|
|
8,06,10,843
|
|
మొత్తం
|
|
1,25,75,05,514
గత 24 గంటల్లో 8,612 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,45,666 కు పెరిగింది.
దేశవ్యాప్త రికవరీ రేటు 98.35 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 159వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 9,216 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 99,976. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,57,156 పరీక్షలు చేశారు. దేశవ్యాప్తంగా ఇప్పటివరకు 64.46 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.84 శాతంగా ఉంది. గత 19 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.80 శాతంగా ఉంది. రోజువారీ పాజిటివిటీ రేటు గత 60 రోజులుగా 2 శాతం కంటే తక్కువగా, 95 రోజులుగా 3 శాతం కంటే తక్కువగా నమోదవుతోంది.